**SREDNJA ŠKOLA BAN JOSIP JELAČIĆ, Trg dr. Franje Tuđmana 1, 10290 Zaprešić**

E-mail : [ured@ss-ban-jjelacic-zapresic.skole.hr](mailto:ured@ss-ban-jjelacic-zapresic.skole.hr) Tel: 01/3399-984

IBAN: HR5423600001101655558 Matični broj : 01721208 OIB: 38660216794

Broj RKDP: 23858 Razina: 31 Šifra djelatnosti: 8532 Razdjel: 000

**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2025. GODINU**

**I. UVOD**

**1. Sažetak djelokruga rada proračunskog korisnika**

Srednja škola Ban Josip Jelačić je srednjoškolska institucija u kojoj izvodimo 10 obrazovnih programa: Opća gimnazija (općeobrazovni program), Hotelijersko turistički tehničar, Ekonomist, Tehničar za računalstvo (4.-godišnji strukovni programi), Prodavač, Frizer JMO, Kozmetičar JMO, Kuhar JMO, Slastičar JMO, Konobar JMO (3.-godišnji strukovni programi).

Škola je započela s radom u školskoj godini 2003./2004. što znači da se nalazi u dvadesetoj godini rada. Kvalitetnim obrazovnim i poticajnim odgojnim nastojanjima temeljenim na vrijednostima, vodimo svakog učenika u osobnom i profesionalnom rastu i razvoju i tako ga pripremamo ne samo za nastavak obrazovanja i/ili tržište rada već i za život. Naša vizija je kvalitetna i suvremena, sigurna i prepoznatljiva, otvorena i poticajna škola koja odgovara na potrebe svih svojih dionika i kontinuirano razvija svoju kulturu.

**2. Organizacijska struktura**

U Školi se ustrojavaju dvije službe:

1. stručno-pedagoška i

2. administrativno-tehnička.

Stručno-pedagoška služba obavlja poslove u svezi s izvođenjem nastavnog plana i programa, neposrednog odgojno obrazovnog rada s učenicima, vođenjem pedagoške dokumentacije i evidencije, aktivnostima u skladu sa potrebama i interesima učenika te promicanje stručno-pedagoškog rada Škole, u skladu sa Zakonom o odgoju i obrazovanju u osnovnoj i srednjoj školi (u daljnjem tekstu: Zakon), provedbenim propisima, godišnjim planom i programom rada Škole i školskim kurikulumom.

Administrativno-tehnička služba obavlja opće, pravne i kadrovske poslove, računovodstvene i knjigovodstvene poslove, poslove čuvanja pedagoške dokumentacije i evidencije, ostvarivanja prava učenika, roditelja i radnika, poslove tehničkog održavanja i rukovanja opremom i uređajima, poslove održavanja čistoće objekata i okoliša te druge poslove u skladu sa Zakonom, provedbenim propisima i godišnjim planom i programom rada Škole.

**3. Zakonske i druge podloge na kojima se zasniva program rada škole**

* *Zakon o odgoju i obrazovanju u osnovnoj i srednjoj školi, ( NN br.* [*87/08*](http://www.zakon.hr/cms.htm?id=66)*,*[*86/09*](http://www.zakon.hr/cms.htm?id=67)*,*[*92/10*](http://www.zakon.hr/cms.htm?id=68)*,*[*105/10*](http://www.zakon.hr/cms.htm?id=69)*,*[*90/11*](http://www.zakon.hr/cms.htm?id=70)*,*[*5/12*](http://www.zakon.hr/cms.htm?id=71)*,*[*16/12*](http://www.zakon.hr/cms.htm?id=72)*,*[*86/12*](http://www.zakon.hr/cms.htm?id=73)*,*[*126/12*](http://www.zakon.hr/cms.htm?id=182)*,*[*94/13*](http://www.zakon.hr/cms.htm?id=480)*,*[*152/14*](http://www.zakon.hr/cms.htm?id=1671)*,*[*07/17*](http://www.zakon.hr/cms.htm?id=17751)*, 68/18, 98/19, 64/20, 151/22, 155/23, 156/23)*
* *Zakon o proračunu (NN*[*87/08*](http://www.zakon.hr/cms.htm?id=210)*,*[*136/12*](http://www.zakon.hr/cms.htm?id=211)*,*[*15/15*](http://www.zakon.hr/cms.htm?id=4582)*, 144/21), Pravilnik o proračunskim klasifikacijama (NN br. 26/10 i 120/13, 1/20, 4/24) i Pravilnik o proračunskom računovodstvu i računskom planu (NN br.* [*124/14*](http://narodne-novine.nn.hr/clanci/sluzbeni/full/2014_10_124_2374.html)*,*[*115/15*](http://narodne-novine.nn.hr/clanci/sluzbeni/full/2015_10_115_2198.html)*,*[*87/16*](http://narodne-novine.nn.hr/clanci/sluzbeni/full/2016_09_87_1886.html) *i 3/18, 98/19, 64/20, 108/20, 158/23, 154/24)*
* *Zakon o lokalnoj i područnoj (regionalnoj) samoupravi*
* *Uredba o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave*
* *Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjeg školstva*
* *Upute za izradu proračuna lokalne (regionalne) samouprave za razdoblje od 2025.-2026. Upravnog odjela za prosvjetu kulturu, šport i tehničku kulturu Zagrebačke županije od rujna 2024. godine*
* *Godišnji plan i program rada za školsku godinu 2024./2025.*
* *Školski kurikulum za 2024./2025.*

**4. Izvori sredstava za financiranje rada škole su:**

* Opći prihodi i primici, skupina 671, regionalni proračun za materijalne troškove poslovanja te održavanje i obnovu nefinancijske imovine
* Pomoći, skupina 636, državni proračun za financiranje rada zaposlenih radnika
* Pomoći, skupina 636, Grad Zaprešić za provedbu dodatnih aktivnosti škole prema Planu i programu rada te obnovu nefinancijske imovine
* Vlastiti prihodi od iznajmljivanja prostora, skupina 661, za provedbu dodatnih aktivnosti škole prema Planu i programu rada te obnovu nefinancijske imovine
* Vlastiti prihodi u programu obrazovanja odraslih, skupina 661, za provedbu programa obrazovanja odraslih, te za financiranje materijalnih troškova škole i obnovu nefinancijske imovine
* Prihodi po posebnim propisima sastoje se od prihoda od sufinanciranja, tj. uplate roditelja za povećane troškove obrazovanja
* Donacije – sredstva županijskog školskog sportskog kluba za održavanje sportskih natjecanja
* Pomoći temeljem prijenosa EU sredstava za financiranje EU projekata

**II. IZVRŠENJE OPĆEG DIJELA FINANCIJSKOG PLANA**

Izvršenje općeg dijela financijskog plana Srednje škole Ban Josip Jelačić za 2025. godinu sastoji se od:

A. SAŽETKA RAČUNA PRIHODA I RASHODA



B. SAŽETKA RAČUNA FINANCIRANJA



C. PRENESENOG VIŠKA



Ukupno je ostvareno 1.699.285,04 EUR prihoda odnosno 52,39% od ukupno planiranih prihoda u 2025. godini. Ukupni rashodi iznose 1.941.446,42 EUR što iznosi 58,81% ukupno planiranih rashoda u ovoj godini. Manjak u iznosu 242.161,38 EUR rezultat je . novog načina evidentiranja poslovnih događaja prema novom Pravilniku o proračunskom računovodstvu i računskom planu odnosno evidentirano je 7 rashoda za plaće zaposlenika, a 6 prihoda po istoj osnovi.

**Stanje novčanih sredstava:**

01.01.2025. – 135.331.29 EUR

30.06.2025. – 135.285,85 EUR

**A. RAČUN PRIHODA I RASHODA**

* **PRIHODI POSLOVANJA - realizacija 30.6.2025.**

Planirani prihodi Srednje škole Ban Josip Jelačić sastoje se od sljedećih izvora:

* ***4.2. Decentralizirana sredstva*** – obuhvaćaju prihode iz nadležnog proračuna za financiranje minimalnog standarda u srednjem školstvu; realizacija 108.368,52 EUR
* ***1.1. Opći prihodi i primici*** – obuhvaćaju prihode iz nadležnog proračuna za financiranje pojačanog standarda u srednjem školstvu i kapitalnih ulaganja; realizacija 86.636,08 EUR.
* ***3.4. Vlastiti prihodi*** – obuhvaćaju prihode od najma prostora i izvođenja nastave u programu obrazovanja odraslih; realizacija 65.643,74 EUR, povećanje u odnosu na isti period prošle godine za 24,70%.
* ***4.M. Ostali prihodi za posebne namjene*** – obuhvaćaju prihode od naknada za povećane troškove obrazovanja; realizacija 931,00 EUR.
* ***5.L. Pomoći*** – obuhvaćaju prihode resornog ministarstva za financiranje rada zaposlenih, financiranje određenih projekata i aktivnosti. Uključuju i pomoći grada Zaprešića za nabavu nefinancijske imovine, tekuće i investicijsko održavanje te financiranje projekata i aktivnosti. Realizacija 1.418.164,39 EUR, povećanje u odnosu na isti period prošle godine za 11,12% zbog povećanja osnovice za obračun plaće.
* ***5.S. Pomoći*** – obuhvaćaju prihode od pomoći temeljem prijenosa EU sredstava za financiranje EU projekata; realizacija 1.750,16 EUR.
* ***6.4. Donacije*** – obuhvaćaju prihode od županijskog školskog sportskog saveza za financiranje sportskih natjecanja i nabavu sportske opreme te ostale donacije; realizacija 17.791,15 EUR, povećanje u odnosu na isti period prošle godine za 544,61% zbog uplata donacija za organizaciju odlaska školskog sportskog društva na svjetsko prvenstvo u futsalu.
* **RASHODI POSLOVANJA**

Rashodi poslovanja Srednje škole Ban Josip Jelačić sastoje se od sljedećih skupina:

* ***31 Rashodi za zaposlene*** – obuhvaćaju rashode za plaće zaposlenika te ostale rashode za zaposlene (regres, božićnica, pomoći, jubilarne nagrade); realizacija 1.695.207,60 EUR, povećanje u odnosu na isti period prošle godine za 28,46% zbog povećanja osnovice za obračun plaća.
* ***32 Materijalni rashodi*** –obuhvaćaju rashode za naknade troškovima zaposlenima (službena putovanja, naknade za prijevoz, stručno usavršavanje), rashode za materijal i energiju (uredski materijal, literatura, materijal i sredstva za čišćenje i higijenske potrebe, namirnice za nastavu, energenti, materijal i dijelovi za tekuće i investicijsko održavanje), rashode za usluge (usluge telefona, poštarina, usluge tekućeg i investicijskog održavanja, komunalne usluge, sistematski pregledi zaposlenika, intelektualne usluge, računalne usluge, ostale usluge), ostale nespomenute rashode poslovanja (premije osiguranja, pristojbe, novčane naknade zbog nezapošljavanja osoba s invaliditetom, troškovi sudskih postupaka, troškovi natjecanja, troškovi Erasmusa, troškovi stručnih vijeća); realizacija 212.399,64 EUR, povećanje u odnosu na isti period prošle godine za 14,71% zbog povećanog broja Erasmus+ mobilnosti.
* ***34 Financijski rashodi*** – obuhvaćaju rashode za bankarske usluge i usluge platnog prometa i zatezne kamate za plaće po sudskim presudama;realizacija 923,62 EUR, smanjenje u odnosu na isti period prošle godine jer nije bilo isplata zateznih kamata.
* ***36 Pomoći dane u inozemstvo i unutar općeg proračuna*** – obuhvaća prijenose između proračunskih korisnika istog proračuna, realizacija 25,00 EUR.
* ***37 Naknade građanima i kućanstvima na temelju osiguranja*** – obuhvaća rashode za prijevoz učenika s teškoćama; realizacija 4.100,70 EUR.
* ***38 Ostali rashodi*** – obuhvaćaju rashode za nabavu menstrualnih higijenskih potrepština; realizacija 0,00 EUR.
* ***42 Rashodi za nabavu proizvedene dugotrajne imovine*** – obuhvaćaju rashode za nabavu opreme; realizacija 28.789,86 EUR, povećanje u odnosu na isti period prošle godine za 148,48% zbog ulaganja u opremu.
* ***45 Rashodi za dodatna ulaganja na nefinancijskoj imovini –*** obuhvaćaju rashode za ulaganja u školsku zgradu; realizacija 0,00 EUR.

**B. RAČUN FINANCIRANJA**

Srednja škola Ban Josip Jelačić nema primitaka od financijske imovine i zaduživanja i izdataka za financijsku imovinu i otplate zajmova.

**C. PRENESENI VIŠAK**

Financijsko stanje razdoblja 30.06.2025. je sljedeće:

Ukupni prihodi: 1.699.285,04 EUR

Ukupni rashodi: 1.941.446,42 EUR

Preneseni višak: 132.514,74 EUR

**Rezultat: -109.646,64 EUR**

Specifikacija rezultata po izvorima:

* **5.S. EU Pomoći - višak** u iznosu u iznosu 19.721,08 EUR
  + višak prihoda za provođenje Erasmus+ projekata,
* **3.4. Vlastiti prihodi** - **višak** u iznosu 40.095,00 EUR
  + iskazani višak vlastitih prihoda odnosi se na prihode ostvarene od najma školske sportske dvorane te će biti utrošen za potrebe redovnog poslovanja, tekućeg i investicijskog održavanja te nabavu nefinancijske imovine;
* **5.L. Pomoći** – **manjak** u iznosu -204.186,46 EUR:
  + višak prihoda Grada Zaprešića u iznosu 626,00 EUR za nagrade učenicima za postignuti uspjeh na natjecanjima,
  + višak prihoda Agencije za odgoj i obrazovanje za financiranje troškova stručnih vijeća u iznosu 1.271,42 EUR,
  + manjak prihoda MZOM za plaće za mjesec lipanj (evidentirano 7 rashoda, a 6 prihoda) u iznosu -206.083,88 EUR;
* **4.M. Prihodi za posebne namjene - višak** u iznosu 20.073,71 EUR
  + iskazani višak po izvoru prihoda za posebne namjene odnosi se na prihode od uplata učenika za povećane troškove obrazovanja te će biti utrošen za potrebe redovnog poslovanja školske ustanove;
* **4.6. Donacije - višak** u iznosu 12.831,60 EUR
  + višak za financiranje aktivnosti učeničke zadruge Ban u iznosu 1.637,11 EUR
  + višak za financiranje aktivnosti školskog sportskog društva u iznosu 11.194,49 EUR
* **1.1. Opći prihodi i primici – višak** u iznosu 1.818,43 EUR
  + višak prihoda Zagrebačke županije za financiranje troškova županijskih stručnih vijeća u iznosu 1.818,43 EUR.

Zaprešić, 14.7.2025. Ravnatelj: dr. sc. Alan Labus

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_